jkorsvik/nowiki_second_scrape_merged huggingface dataset:
Multix

Multix er spillterminaler fra Norsk Tipping. Disse ble lansert i august 2008, og ved utgangen av 2011 var det utplassert om lag 2 700 spillterminaler rundt om i landet[hvilket?] på alt fra bensinstasjoner til kiosker og barer.
Spillautomatene er kontantløse og aldersgrensen for å spille er 18 år. Det er maksimale tapsgrenser for både dag og måned.


== Eksterne lenker ==
Norsk Tipping
Inspektoratet for konsentrasjonsleirene

Inspektoratet for konsentrasjonsleirene (Inspektion der Konzentrationslager), forkortet IKL, var den politi- og SS-myndighet som forvaltet og drev de nazistiske konsentrasjonsleirer. Myndigheten ble opprettet av Reichsführer-SS Heinrich Himmler i 1934 med Theodor Eicke som sjef. I 1942 ble IKL en del av Wirtschafts- und Verwaltungshauptamt som avdelingen Amtsgruppe D. Sjef for Amtsgruppe D var frem til krigsslutt Richard Glücks. Bare de lirer som stod under IKLs og Amstgruppe Ds kontroll hadde betegnelsen Konzentrationslager.IKL ble installert i samme bygning som Gestapo på Prinz-Albrecht-Strasse 8 i Berlin. I 1938 fikk IKL eget hovedkontor i Oranienburg, i nærheten av konsentrasjonsleiren Sachsenhausen.


== Referanser ==


== Litteratur ==
Karin Orth: Das System der nationalsozialistischen Konzentrationslager. Eine politische Organisationsgeschichte. Hamburger Edition, Hamburg 1999, ISBN 3-930908-52-2.
Karin Orth: Die Konzentrationslager-SS. dtv, München, 2004, ISBN 3-423-34085-1.
Johannes Tuchel: Konzentrationslager. Organisationsgeschichte und Funktion der „Inspektion der Konzentrationslager“ 1934–1938. (=Schriften des Bundesarchivs, Band 39). Oldenbourg, München 1991, ISBN 3-7646-1902-3.
wieder: Die Inspektion der Konzentrationslager 1938–1945. Das System des Terrors. Hentrich, Berlin 1994, ISBN 3-89468-158-6.
Eugen Kogon: Der SS-Staat. Das System der deutschen Konzentrationslager., Alber, München 1946, zuletzt: Heyne, München 1995, ISBN 3-453-02978-X.
Stanislav Zámečník: (Hrsg. Comité International de Dachau): Das war Dachau. Luxemburg 2002, ISBN 2-87996-948-4.
Jörg Balcke: Verantwortungsentlastung durch Organisation. Die "Inspektion der Konzentrationslager" und der KZ-Terror. Diskord, Tübingen 2001, ISBN 3-89295-701-0.
Caplan, Jane; Wachsmann, Nikolaus, red. (2010). Concentration Camps in Nazi Germany: The New Histories (engelska). London: Routledge. ISBN 978-0-415-42650-3. CS1-vedlikehold: Flere navn: redaktørliste (link)
Erling Sundt Bent

Erling Sundt Bent (født 16. juli 1894 i Kristiania, død 1955) var en norsk diplomat.Han var sønn av skipsreder  Didrik Severin Meier (1852–1917) fra Brevik og Inga Vilhelmine Sundt (1869–1912) fra Moss. De bodde i Inkognitogata 12 som senere huset ambassaden til landet Colombia.  Erling giftet seg i 1928 med godseierdatter Sofie Langerud (1904). Søstera Margaret Bent (1903–1984) ble billedhugger og var en tid gift med ambassadør Christian Prahl Reusch (1900–1987).Efter examen artium 1912 tok han diplomeksamen i sosialøkonomi fra Oxford University i 1914. Han jobbet i utenriksen fra 1921 og fikk i 1946 St. Olavs Orden.


== Posteringer ==
1921 sekretær i Utenriksdepartementet (UD)
1921 attaché ved legasjonen i Lisboa, Portugal
1923 ved legasjonen i Paris, Frankrike
1926 visekonsul i Hamburg, Tyskland
1930 sekretær ved legasjonen i London
1934 soussjef i UD, protokolltjenesten
1936 visekonsul i Montréal, Canada
1938 visekonsul i Los Angeles, USA.  Konsul i Los Angeles—San Pedro fra 1940
1947 generalkonsul i New York City
1952 sendemann ved Norges legasjon i Roma
1953 minister ved Norges legasjon i Ottawa, Canada


== Referanser ==
Theodor Eicke

Theodor Eicke (født 17. oktober 1892 i Hudingen i Elsass-Lothringen, død 26. februar 1943 i Mikhajlovka sør for Kharkov i Sovjetunionen) var en tysk SS-Obergruppenführer og general i Waffen-SS. Theodor Eicke var lenge lederen for den SS-avdelingen som hadde ansvar for konsentrasjonsleirene, og er også kjent for å ha vært en av de to SS-offiserer som de lange knivers natt den 1. juli 1934 skjøt SA-sjefen Ernst Röhm.
Eicke ble drept i kamp i 1943 i nærheten av Kharkov i Ukraina, Sovjetunionen.


== Biografi ==
Eicke, som var blitt avskjediget fra politiet og en tid hadde vært innlagt på Würzburgs psykiatriske klinikk, ble i juni 1933 kommandant for konsentrasjonsleiren Dachau. Han ble senere inspektør for samtlige konsentrasjonsleirer og innførte etterhvert samme reglement i disse som i Dachau og byttet ut SA-personalet med SS-personal. 
Natten mellom den 30. juni og 1. juli 1934 foretok Adolf Hitler med støtte fra SS en utrensking innen SA, hvis leder Ernst Röhm ble påstått å forberede et statskupp. Eicke og hans adjutant, SS-Standartenführer Michel Lippert, var de to SS-offiserene som i fengselet Stadelheim i München skjøt den internerte Röhm; dette for å vise sin lojalitet til Hitler og Reichsführer-SS Heinrich Himmler. Den samme natten beordret Eicke også mordet på den tidligere bayerske ministerpresidenten Gustav von Kahr. Senere samme år ble Eicke sjef for den nye avdelingen Inspektoratet for konsentrasjonsleirene (IKL, tysk: Inspektion der Konzentrationslager). Avdelingen ble opprettet av Heinrich Himmler for forvaltning og kontroll av SS-leirer.Eicke grunnla Waffen-SS-divisjonen Totenkopf i 1939 og ledet den 1939-1943, blant annet ved invasjonen av Polen; han ble erstattet av Richard Glücks som sjef for IKL. Etter at Eicke falt på østfronten i forbindelse med en flyvning i et rekognoseringsfly av typen Fieseler Storch, slo en gruppe frivillige fra hans divisjon seg gjennom de sovjetiske linjene for å hente hans levninger.


== Referanser ==


== Litteratur ==
”Der Führer hat Sie zum Tode verurteilt...”: Hitlers "Röhm-Putsch"-Morde vor Gericht (tyska). München: C.H. Beck. 2008. ISBN 3-406-37651-7. 
Das Personenlexikon zum Dritten Reich (tyska). Frankfurt am Main: Fischer Taschenbuch Verlag. 2007. ISBN 978-3-596-16048-8. 
Hitler's Commanders: Officers of the Wehrmacht, the Luftwaffe, the Kriegsmarine, and the Waffen-SS (engelsk). London: Cassell. 2000. ISBN 0-304-35315-9. 
SS: en ny historia. Stockholm: Fischer & Co. 2013. ISBN 978-91-86597-41-2. 
SS-division Totenkopf: historien om dödskalledivisionen 1939-1945. Hallstavik: Svenskt militärhistoriskt bibliotek. 2007. ISBN 9789185789047. 


== Eksterne lenker ==
(en) Theodor Eicke – kategori av bilder, video eller lyd på Commons
Belago

Belago er en spilleautomat med hjulspill fra Norsk Tipping. Spillet ble lansert i 2011, og skal fungere som en erstatning for de gamle bingoautomatene. De er plassert rundt om i landets bingohaller. I tillegg til vanlig gevinst er det jackpoter på spillet, både nasjonalt og lokalt.


== Eksterne lenker ==
Norsk Tipping
Galleri Dronning Joséphine

.
Galleri Dronning Joséphine ligger ligger i tilknytning til lystslottet Oscarshall på Bydøy i Oslo.


== Galleriet ==
Galleriet ble åpnet av Dronning Sonja den 13. juni 2013.
2013
Den første sesongen viste galleriet grafikk av Dronning Sonja, Kjell Nupen, Ørnulf Opdahl og Tiina Kivinen.
2014
Sommeren 2014 er det verk av Olav Christopher Jenssen som stilles ut på Galleri Dronning Joséphine. Utstillingen består av 40 nye monotypier og 25 etsinger.
Galleriet er plassert i den tidligere kjøkkenbygningen til Oscarshall. Her finnes det også en liten kafé.


== Dronning Joséphine ==
Galleriet er oppkalt etter Kong Oscar Is dronning, Joséphine. Både Kong Oscar og hans dronning var svært engasjert i byggingen av Oscarshall. Begge var opptatt av kunst og kultur, og deres kunstsamling er en viktig del av grunnlaget De kongelige samlinger.


== Litteratur ==
(Kongehusets nettsider)


== Eksterne lenker ==
Oscarshall (Kongehusets nettsider)
Galleri Dronning Joséphine (Kongehusets nettsider)
Benjamin Daviet

Benjamin Daviet (født 16. juni 1989 i Annecy) er en fransk funksjonshemmet idrettsutøver. Hun konkurrerer i klassen LW3 for stående utøvere, i langrenn og skiskyting, og har bronse i langrenn fra Paralympics i 2014 som fremste internasjonale meritt. 
Hans funksjonshemming oppstod etter at han gjennomgikk en operasjon på grunn av en kneskade, og bådro seg en infeksjon som ga varig skade i kneet. Han debuterte internasjonalt i 2011. 


== Idrettskarriere ==
Daviet deltok ved VM i skiskyting og langrenn for funksjonshemmede 2013 i Sollefteå. Han kom på 10.-plass på 12,5 km skiskyting, og 14.-plass på 7,5 km. I langrenn kom han på 5.-plass på 10 km og 7.-plass på sprinten, og han deltok også på det franske laget som kom på 4.-plass på 4 x 2,5 km stafett. 
Ved Paralympiske vinterleker 2014 i Sotsji i Russland fikk Frankrike bronse på 4 x 2,5 km stafett i langrenn. Han kom på 8.-plass på 10 km fri teknikk, og 7.-plass på langrennssprinten. I skiskyting kom han på 7.-plass på 7,5 km og 9.-plass på 12,5 km. 
Etter de paralympiske vinterlekene i 2018 ble han utnevnt til ridder av Æreslegionen.


== Referanser ==


== Eksterne lenker ==
(en) Profil hos Sotsji 2014 Arkivert 24. mars 2014 hos Wayback Machine.
(en) IPC resultater
Wye

Wye (walisisk Afon Gwy) er den femte lengste elva i Storbritannia og store deler av den danner grensen mellom England og Wales. Elva er viktig for naturbevaring og rekreasjon. 
Wye springer i de walisiske fjella ved Plynlimon. Den renner gjennom flere byer og landsbyer som Rhayader, Builth Wells, Hay-on-Wye, Hereford (den eneste byen ved Wye), Ross-on-Wye, Symonds Yat, Monmouth og Tintern, og munner ut i Severn-estuaret like nedenfor Chepstow. Elven har en lengde på 215 km og de nedre 26 km fra Redbrook til Chepstow danner grensen mellom England og Wales.
Wye har selv status som Site of Special Scientific Interest og er en av de viktigste elvene i Storbritannia for naturbevaring. Store deler av den nedre delen av dalen har status som Area of Outstanding Natural Beauty.


== Historie ==

Romerne bygde en tre- og steinbro rett overfor dagens Chepstow. Elven er seilbar helt opp til Monmouth, og har vært dette siden i hvert fall tidlig på 1300-tallet. Den ble utbedret fra dette stedet og en kort stykke nedenfor Hereford av sir William Sandys, kalt 'Waterworks Sandys', tidlig på 1660-tallet ved hjelp av sluser slik at fartøyene kunne passere oppdemningene. Ifølge Herefordshire Council Archaeology var disse slusen med en port («flash locks»).Dette ble etter hvert utilstrekkelig og i 1696 fikk County of Hereford tillatelse til å kjøpe opp, og rive møllene langs elvene Wye og Lugg. Alle sluser og oppdemminger ble fjernet, bortsett fra den ved New Weir-stansehammer nedenfor landsbyen Goodrich i Herefordshire, og denne eksisterte fram til rundt 1815. Dette ble betalt gjennom en skattlegging til County. Ved fjerningen av oppdemmingen i Wye i Herefordshire ble elven seilbar til den vestlige grenseområdene, og bortenfor fram til Hay-on-Wye.  En slepevei for hest ble etablert i 1808, men bare opp til Hereford; tidligere hadde lektere på Severn blitt trukket av menn. Det ble brukt ressurser på å utbedre Lugg tilsvarende fra Leominster til der den renner sammen med Wye ved Mordiford, men denne elven var vanskelig å navigere på. Kommersiell transport på Wye fortsatte fram til 1850-årene, da varetransport ble flyttet over på jernbanen. Elven blir i dag brukt av fritidsbåter.


== Referanser ==


== Eksterne lenker ==
(en) River Wye (Severn) – kategori av bilder, video eller lyd på Commons
Pål Fjelde

Pål Fjelde (født 26. juli 1994) er en norsk fotballtrener og tidligere fotballspiller.Han debuterte i 4-1 seiren mot Stabæk da han kom inn som innbytter for Björn Daníel Sverrisson i det 88 spillerminutt. Fjelde var kaptein på Viking 2, han har tidligere spilt på Staal Jørpeland.Han har jobbet som analyseansvarlig i Viking, og vært trener i klubbens akademi. I mai 2022 ble han hentet inn i trenerteamet til Norges herrelandslag i fotball, hvor han skal jobbe med analyse og i tillegg ha et spesielt ansvar for dødballer.


== Referanser ==


== Eksterne lenker ==
(en) Pål Fjelde – Transfermarkt 
(en) Pål Fjelde – Soccerbase.com 
(en) Pål Fjelde – Soccerway 
(no) Pål Fjelde – Norges Fotballforbund 
(en) Pål Fjelde – FBref 
Profil på AltOmFotball.no
https://www.aftenposten.no/sport/fotball/i/kRapv6/vikings-trenertalent-har-spilt-i-skottland-dette-sier-han-om-aberdeen
Esteghlal FC

Esteghlal FC er en iransk fotballklubb fra Teheran som spiller i toppserien Iran Pro League i Iran. De har vunnet serien åtte ganger og cupen seks ganger.


== Eksterne lenker ==
Offisiell side
Don Bennett

Donald Clifford Tyndall Bennett (født 14. september 1910 i Queensland, død 15. september 1986) var en australsk flyger og offiser i Royal Air Force. Fra 1942 var han leder for RAFs Pathfinder Force.
Bennett gikk inn i Royal Australian Air Force i 1930. Året etter reiste han til Storbritannia, attasjert til RAF. Han ble beordret til 20 (F) Squadron, en jagerskvadron. Deretter var han instruktør på sjøfly, før han i 1935 ble overført til RAFs reservestyrke, RAFVR. Han var sivilt ansatt i flyselskapet Imperial Airways, der han blant annet fløy komposittflyet Mayo, to sjøfly fra Short Brothers. Konseptet gikk ut på at det lille sjøflyet S.20 Mercury fløy på ryggen til det større S.21 Maia for lengre rekkevidde.I 1940 ble han utpekt til å lede opprettelsen av Atlantic Ferry Organisation (Atfero), forløperen til Transport Command. Atfero fergefløy nye canadiske og amerikanske fly fra fabrikker i Nord-Amerika til baser og flystasjoner i det britiske imperiet. Han gikk inn i tjeneste ved RAFVR igjen i 1941, samtidig som han ble forfremmet til Wing commander. Han ble satt til å lede først 77 Squadron, deretter 10 Squadron fra april 1942. Med denne skvadronen deltok han i jakten på Tirpitz og ble skutt ned, men kom seg via Sverige tilbake til Storbritannia.Seinere samme år, i juli, ble han av Arthur Harris utpekt til å lede det nyopprettede Pathfinder Force (PFF). Han ble forfremmet til air commodore i januar 1943, samtidig som PFF ble omdøpt til 8 (PFF) Group. Mot slutten av året ble han forfremmet til air vice marshall.Ved krigens slutt var han den eneste av Bomber Commands gruppesjefer som ikke var slått til ridder. Etter at han gikk ut av RAF, forsøkte han seg som politiker for Det liberale parti. Han ga i 1958 ut selvbiografien Pathfinder.


== Referanser ==


== Bibliografi ==
Pathfinder. 1958


== Eksterne lenker ==
(en) Don Bennett – kategori av bilder, video eller lyd på Commons 
(en) Don Bennett hos Hansards parlamentsdebatter 
(en) Biografi på rafweb.org (Besøkt 23. juni 2014)
Annette Abigael Hamilton

Annette Abigael Hamilton (født 1806, død 1879), født Palm, var en norsk eventyrsamler og forfatter. Hun var født i Fredrikshald (Halden) og var datter av skipper Hans Christian Palm og Anne Samuelsen. Hun giftet seg med skipskaptein Wilhelm Hamilton som også drev forlag. Hun var også skuespiller ved det dramatiske selskapet i Halden.Hamilton var ivrig deltaker i det dramatiske selskapet i Fredrikshald (Halden) og hun fikk i 1847 utgitt en eventyrsamling på ektemannens forlag. Boken ble utgitt i det dramatiske selskapets aktive periode. Som eventyrforfatter må hun regnes blant pionerene innen denne litterære genren. Hun skrev med forfatternavnet Abigail som omtales som pseudonym for A.A. Hamilton.Eventyrsamlingen het Abigaels Eventyr og Sagn. Gave for Børn og ble utgitt under pseudonymet Abigael. Eventyrsamlingen er en av de eldste i Norge. Boken ble solgt i kommisjon av J.W. Cappelen. Flere av eventyrene er norske folkeeventyr og eventyr på side 34 er klassifisert som AA-TH typene 1525R-1653B. Eventyr på side 24-29 er klassifisert som AA-TH type 513 som på engelsk kalles The Land and Water Ship. Samlinga bygger på utenlandske forbilder. Fortellingene er sterkt bearbeidet og enkelte er helt fri diktning. Nummer 1, 3, 4, 5 og 6 er eventyr, nr 7 er løse motiver fra sagn og eventyr og nr 8-12  skal være fri diktning.


== Referanser ==
Politibåt

En politibåt er en båt som brukes av politiet til å patruljere sjøer, elver, havner og kyst. Politibåter brukes gjerne i områder der havnefogden eller kystvakten ikke har tilstrekkelig tilstedeværelse eller ressurser, eller der det er behov for forsterket politimyndighet.
Politibåter kan også utgjøre et supplement til sjøredningstjenesten og fiskerioppsynet, i tillegg til mer typiske politioppgaver som utlendingskontroll, tollkontroll, trafikkontroll og ordenstjeneste til sjøs.


== Norge ==
Norges første havnepoliti ble opprettet i Kristania i 1870. I begynnelsen hadde havnepolitiet ansvaret for patruljering i havneområdet, men etter noen år ble tjenesten utvidet med politibåt. I 1884 hadde havnepolitiet i Kristiania fem båter til rådighet.


== Se også ==
Kystvakt
Brannbåt
Ambulansebåt
Redningsbåt


== Referanser ==
Sjöpolisen

Sjöpolisen er en riksdekkende tjeneste i Sveriges politi, med politibåter stasjonert i Stockholms län og Västra Götalands län.
Sjöpolisen forebygger og griper inn mot lovbrudd på sjøen og på land. Tjenesten har særskilt kompetanse til å håndtere tyveri av båter og båtutstyr. Sjöpolisens oppgaver er å:

forebygge og gripe inn mot sjøfylleri, fartovertredelser og aktløshet i sjøtrafikken
forebygge og gripe inn mot tyveri av båtmotorer, båter og andre farkoster
utøve jakt- og fiskerioppsyn
delta i redningsaksjoner og etterforske ulykker på sjøen
etterforske overtredelser av fiskeriloven
tilsvarende andre politiavdelinger gripe inn mot alle lovbrudd, uansett om de skjer på land eller til sjøs.Sjöpolisen har drøyt 75 tjenestemenn; ca. 60 i Stockholms län og knapt 20 i Västra Götalands län. De er tilgjengelige døgnet rundt, året rundt, og kan gripe inn også i andre län, fremfor alt ved større hendelser. I Stockholms län er det stasjonert ni politibåter. I Västra Götalands län er det stasjonert tre politibåter året rundt og et par ekstra om sommeren. Politibåtene anvendes for patruljering og spaningsoppdrag året rundt og kan brukes selv i mørket og hardt vær. De båtene politiet anvender er:

RHIB-er som kan kjøre opp til 60 knop
15-metersbåter som kan kjøre rundt 40 knop
Sivile båter for spaningsoppdragSjöpolisen samarbeider med mange andre, for eksempel de som bor og arbeider i skjærgården, Sjöfartsverket, redningstjenesten, Kustbevakningen, Tullverket og Skärgårdsstiftelsen.


== Se også ==
Politiets sjøtjeneste


== Referanser ==


== Eksterne lenker ==
Offisielt nettsted
Francesco Usper

Francesco Usper (1561–1641) var en italiensk komponist og organist.


== Liv og virke ==
Francesco Usper kom fra en istrisk adelsslekt. Han slo seg ned i Venezia før 1586 og studerte med den betydningsfulle venetianske komponisten Andrea Gabrieli.  Usper tilbrakte størstedelen av livet i Venezia. 
I 1595 dediserte han sitt første trykte verk Ricercari, et arie francesi… til den venetianske patrisieren Ludovico Usper, og tok deretter hans familienavn. Året etter ble Francesco Usper organist ved Scuola Grande di San Giovanni Evangelista og i 1623 ble han utnevnt til førsteorganist i Markuskirken. 
Han ble åpenbart en temmelig kjent komponist og samarbeidet med Claudio Monteverdi og Giovanni Battista Grillo om å skrive et rekviem (tapt). Han regnes som den første komponisten som tok i bruk Concerto grosso-teknikken, dette gjorde han i sin første sinfonia, Compositioni Armonice (1619). Selv om han evnet å ta til seg de nye instrumentalteknikkene tidlig på 1600-tallet, tenderer musikken hans mot det konservative.
Nevøen Gabriele Sponga var en komponist med en viss betydning for tidlig fiolinmusikk (triosonate).


== Verk ==
1595 Ricercari, et arie francese a quattro voci Di Francesco Sponga
1604 Das «Primo libro de' madrigali a cinque voci» (dedisert den venetianske adelsfamilien Lipomano)
1614 En samling messer og salmer Messe e Salmi da concertasi nel Organi di Franceso Usper (dedisert biskopen avParenzo)
1619 Samlingen «Compositioni Armoniche» Motetten, Sinfonias, Sonaten, Canzonen, und Capricii für 1-8 Stimmen
1624 Due Motetti
1627 Samlingen «Salmi Vespertini....»


== Referanser ==


== Eksterne lenker ==
(en) Fritt tilgjengelige noter av Francesco Usper i International Music Score Library Project

(en) Fritt tilgjengelige noter av Francesco Usper i Choral Public Domain Library (ChoralWiki)
Gladys Landaverde

Gladys Landaverde (født 23. februar 1990) er en salvadoransk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.


== Referanser ==


== Eksterne lenker ==
(en) Gladys Landaverde – Olympedia 
(en) Gladys Landaverde – Sports-Reference (OL-resultater – arkivert) 
(en) Gladys Landaverde – World Athletics
Betlhem Desalegn

Betlhem Desalegn (født 13. november 1991) er en etiopiskfødt emiratisk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.I 2017 ble Betlhem utstengt i to år for irregulariteter i det biologisk passet sitt. I tillegg til utestengelsen ble alle resultatene hennes mellom 6. mars 2014 og 22. juli 2016 annulert.


== Referanser ==


== Eksterne lenker ==
(en) Betlhem Desalegn – Olympedia 
(en) Betlhem Desalegn – Sports-Reference (OL-resultater – arkivert) 
(en) Betlhem Desalegn – World Athletics 
(en) Betlhem Desalegn – Diamond League 
(en) Betlhem Desalegn – Track and Field Statistics
Anna Misjtsjenko

Anna Valerijivna Misjtsjenko, ukrainsk Анна Валеріївна Міщенко (født 25. august 1983) er en ukrainsk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.


== Referanser ==


== Eksterne lenker ==
(en) Anna Mishchenko – Olympics.com 
(en) Anna Mishchenko – Olympic.org 
(en) Anna Mishchenko – Olympedia 
(en) Anna Mishchenko – Sports-Reference (OL-resultater – arkivert) 
(en) Anna Mishchenko – World Athletics 
(en) Anna Mishchenko – Diamond League 
(en) Anna Mishchenko – Track and Field Statistics
Isabel Macías

Isabel Macías (født 11. august 1984) er en spansk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.


== Referanser ==


== Eksterne lenker ==
(en) Isabel Macías – Olympedia 
(en) Isabel Macías – Sports-Reference (OL-resultater – arkivert) 
(en) Isabel Macías – World Athletics 
(en) Isabel Macías – Diamond League
Janet Achola

Janet Achola (født 26. juni 1988) er en ugandisk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.


== Referanser ==


== Eksterne lenker ==
(en) Janet Achola – Olympedia 
(en) Janet Achola – Sports-Reference (OL-resultater – arkivert) 
(en) Janet Achola – Commonwealth Games Federation 
(en) Janet Achola – World Athletics 
(en) Janet Achola – Diamond League